b"\n_START_ARTICLE_\nCastell de Segart\n_START_SECTION_\nDescripci\xc3\xb3\n_START_PARAGRAPH_\nDe la fortalesa, actualment en ru\xc3\xafna, s'aprecien restes de muralla constru\xc3\xafda amb t\xc3\xa0pia sobre ma\xc3\xa7oneria. Els or\xc3\xadgens de la poblaci\xc3\xb3 i del castell corresponen a l'\xc3\xa8poca de dominaci\xc3\xb3 musulmana. _NEWLINE_La fortalesa va ser conquerida per Jaume I en data incerta, per\xc3\xb2 amb seguretat al voltant de 1238. El mateix monarca, el 20 de juny de 1238, el cediria al bisbe de Vic Bernat Calv\xc3\xb3. Vuit anys despr\xc3\xa9s passaria al seu successor Bernat Mur i, posteriorment, el permut\xc3\xa0 amb la Corona per altres senyorius. En 1248, seria propietat d'Adam de Paterna. El monarca Pere el Cerimoni\xc3\xb3s, lliuraria la seva propietat a Bernat Ripax i anys m\xc3\xa9s tard s'incorporaria a la jurisdicci\xc3\xb3 de Sagunt, de la qual no es independitzaria fins a 1535._NEWLINE_L'expulsi\xc3\xb3 dels moriscos en el 1609 va comportar que el lloc qued\xc3\xa9s deshabitat, per la qual cosa Joan de Vilarrasa, en aquell temps senyor_NEWLINE_de la baronia que formaven Segart i Albalat, va haver escometre la tasca de repoblar amb cristians vells procedents de terres catalanes."